b'\n_START_ARTICLE_\nU\xc5\xbem\xc4\x97tymas akmenimis\n_START_PARAGRAPH_\nU\xc5\xbem\xc4\x97tymas akmenimis\xc2\xa0\xe2\x80\x93 mirties bausm\xc4\x97s forma, kuri apibr\xc4\x97\xc5\xbeia nusikaltusio (neb\xc5\xabtinai nuteisto) asmens nukankinim\xc4\x85 \xc4\xaf j\xc4\xaf m\xc4\x97tant akmeninis iki jo mirties. Vakar\xc5\xb3 kult\xc5\xabroje laikomas nelegaliu ir kankinan\xc4\x8diu aktu. U\xc5\xbem\xc4\x97tymas akmenimis vis dar taikomas Islamo teis\xc4\x97s praktikoje._NEWLINE_U\xc5\xbem\xc4\x97tymas akmenimis teisi\xc5\xa1kai vis dar vykdomas \xc5\xa1iose \xc5\xa1alyse: Jungtiniai Arab\xc5\xb3 Emyratai, Iranas, Irakas, Kataras, Saudo Arabija, Mauritanija, Somalis, Sudanas, Jemenas, Brun\xc4\x97jus. Taip pat vykdomas Nigerijos, Indonezijos ir Pakistano atskiruose regionuose. Kai kuriose \xc5\xa1alyse u\xc5\xbem\xc4\x97tymas akmenimis yra u\xc5\xbedraustas, bet vis tiek vykdomas (pvz., Afganistanas)._NEWLINE_Istori\xc5\xa1kai u\xc5\xbem\xc4\x97tymas akmenimis buvo taikomas daugumoje kult\xc5\xabr\xc5\xb3. Mirties bausm\xc4\x97 u\xc5\xbem\xc4\x97tant akmenimis siejama su daugeliu religij\xc5\xb3\xc2\xa0\xe2\x80\x93 judaizmu, islamu ir krik\xc5\xa1\xc4\x8dionybe. Manoma, kad pana\xc5\xa1ias bausmes taik\xc4\x97 ir senov\xc4\x97s ind\xc4\x97nai. Japon\xc5\xb3 kult\xc5\xabroje u\xc5\xbem\xc4\x97tymo akmenimis bausm\xc4\x97 buvo susieta su \xc5\xbemogaus u\xc5\xbekasimu ir vadinta i\xc5\xa1ikodzum\xc4\x97.'